पश्चिमी बगदाद में धरा गया अलकायदा कमांडर  
इराक के सुरक्षा बलों ने पश्चिम बगदाद स्थित अनबार प्रांत में एक अल कायदा कमांडर को गिरफ्त में लिया है।
इराक के सुरक्षा बलों ने पश्चिम बगदाद स्थित अनबार प्रांत में एक अल कायदा कमांडर को गिरफ्त में लिया है।  अनबार प्रांत के पुलिस प्रमुख ब्रिगेडियर जनरल हदी अरयाजिस ने सोमवार को कहा, रविवार को हमनें अनबार के अलकायदा के नेताओं में से एक एवं इस्लामिक स्टेट आफ इराक के बिजली मंत्री अब्दुल कादर अल फहदावी को गिरफ्तार किया।   गौरतलब है कि अलकायदा ने अक्तूबर 2006 में उस समय इस्लामिक स्टेट आफ इराक का गठन किया था जब वर्ष 2003 में अमेरिकी हमले के बाद इराक में खूनी हिंसा अपने चरम पर थी।  अरयाजिस ने कहा फहदावी :32: को सुफिया से लगे इलाके से गिरफ्तार किया गया जो अनबार प्रांत की राजधानी रमादी से बहुत दूर नहीं है। अरयाजिस ने कहा वह अकेला था और हमारी नजरों से बचने के लिए उसने बुजुर्गों वाले कपड़े पहन रखे थे। उन्होंने कहा कि फहदावी रमादी में हत्या की कोशिशों के कई मामलों में शामिल होने के अलावा अन्य कई अपराधों के लिए जिम्मेदार है।